meškanie menštruácie
Dobry den menstruacia mi meska uz 3 mesiace Neuzivam ziadne lieky mam 14 rokov zacala som chodievat Tak 5x tyzdenne Naprechadzky a neviem vobec comam robit
Dobrý deň,
ďakujeme za Vašu otázku.
Dĺžka a intenzita menštruačného cyklu je vysoko individuálna. Menštruačný cyklus je kontrolovaný hormónmi, ktoré, ak sú nevyvážené, môžu spôsobiť nepravidelnosti menštruačného cyklu, meškanie menštruácie i narušiť jej celkový priebeh. Medzi najčastejšie príčiny patrí užívanie liekov, stres, infekcia, puberta, nezdravá strava, náhly prírastok či úbytok hmotnosti. Zároveň sa v tak mladom veku menštruačný cyklus ešte stále môže upravovať, takéto nepravidelnosti menštruačného cyklu nemusia znamenať nič zlé. V prípade, žeby ste pociťovali bolesti brucha či iné ťažkosti, je vhodná návšteva gynekológa, ktorý spraví sonografické vyšetrenie.
Prajem pekný zvyšok dňa.
S pozdravom
Mgr. Emma Halás Haluščíková